pythainlp/thai_wikipedia_clean_20230101 huggingface dataset:
คืนวันนั้น ได้มีการจัดประชุมสนทนาธรรมขึ้นที่ห้องพักในโรงแรมเอราวัณ ถนนราชดำริ มีสมาชิกมาร่วมประมาณ 15 ท่าน และได้ก่อตั้ง “เขตบางกอก” ขึ้น ซึ่งไม่เพียงแต่จะเป็นเขตแรกของเอเชียเท่านั้น ยังเป็นเขตที่เล็กที่สุดในโลกด้วย
หลังจากที่มีเขตบางกอกแล้ว ก็เริ่มมีการสอนวิธีสวดมนต์และสอนธรรมะ มีการจัดสวดมนต์เช้าทุกวันอาทิตย์ที่บ้านของผู้นำ อธิษฐานเพื่อการเผยแผ่ธรรมไพศาลในประเทศไทย ผู้มาร่วมสวดมนต์มีมากขึ้นเรื่อย ๆ จึงทำให้สมาชิกเพิ่มขึ้นในยุคนั้น การมอบโงะฮนซนให้แก่ผู้ศรัทธาใหม่ล้วนเป็นโงะฮนซนที่จารึกโดยพระนิชิคันโชนิน ประมุขสงฆ์ลำดับที่ 26
ปี พ.ศ. 2506 (ค.ศ. 1963).
วันที่ 24 มกราคม พ.ศ. 2506 อาจารย์อิเคดะและคณะ ซึ่งจะเดินทางไปอเมริกา ตามกำหนดการจะแวะค้างคืนที่นิวเดลี ประเทศอินเดีย แต่เที่ยวบินได้เสียเวลาอยู่เบรุต ประเทศเลบานอน ทำให้ไม่สามารถไปค้างแรมที่นิวเดลีได้ เครื่องบินได้แวะเติมน้ำมันที่สนามบินดอนเมือง กรุงเทพฯ ตอนเช้าพอดีวันนั้นเป็นวันตรุษจีน จึงมีสมาชิกมาคอยต้อนรับมากมายประมาณ 50 คน ที่ห้องโถงสนามบิน อาจารย์อิเคดะใช้เวลาที่มีเพียงเล็กน้อยนี้ทักทาย และส่งเสริมกำลังใจให้กับสมาชิก จากนั้นก็บินต่อไปที่ฮ่องกง
ปี พ.ศ. 2507 (ค.ศ. 1964).
วันที่ 2 ตุลาคม พ.ศ. 2507 อาจารย์อิเคดะและคณะก็ได้เดินทางมาเยือนประเทศไทยอีกครั้งหนึ่ง (ครั้งที่ 3) ขณะนั้น ระบบการในประเทศไทยมี 1 เขต 6 ตำบล จำนวนสมาชิกเพิ่มขึ้นเป็น 785 ครอบครัว
ปี พ.ศ. 2509 (ค.ศ. 1966).
วันที่ 11 กุมภาพันธ์ พ.ศ. 2509 ได้มีการก่อตั้งระบบการระดับเขตใหญ่ขึ้น คือ “เขตใหญ่ไทยแลนด์” ประกอบด้วย 6 เขต 25 ตำบล มีจำนวนสมาชิก 3,415 ครอบครัว มีนายกิมจุง แซ่พัว เป็นหัวหน้าเขตใหญ่ชาย และนางคัวชิโกะ อาซาคาวะ (บัน คาสึโกะ) ผู้เป็นภรรยา เป็นหัวหน้าเขตใหญ่หญิง และเริ่มต้นจัดให้มีการสอบธรรมะสำหรับสมาชิกเป็นครั้งแรก ฝ่ายยุวชนได้ช่วยกันจัดทำวารสารภาษาไทยฉบับแรก ชื่อว่า “มิตร” จำนวน 200 ฉบับ
ปี พ.ศ. 2510 (ค.ศ. 1967).
การเผยแผ่ธรรมได้เติบโตอย่างรวดเร็ว และก่อตั้งเป็นระบบการภาคขึ้นในวันที่ 12 ตุลาคม พ.ศ. 2510 โดยนายเฮอิอิจิ ทากากิ ได้รับการแต่งตั้งให้เป็นผู้รับผิดชอบดูแลสมาชิกเอเชียอาคเนย์พร้อมกับเป็นหัวหน้าภาคฝ่ายผู้ใหญ่ชายของประเทศไทย และนายกิมจุง แซ่พัว เป็นผู้ช่วยหัวหน้าภาค ขณะนั้นระบบการ มี 3 เขตใหญ่ 15 เขต 39 ตำบล มีสมาชิก 9,816 ครอบครัว
ปี พ.ศ. 2513 (ค.ศ. 1970).
การเผยแผ่ธรรมมีการก้าวหน้าอย่างรวดเร็ว จึงได้ย้ายศูนย์กลางการเผยแผ่ธรรมจากซอยสว่าง ถนนพระราม 4 มาอยู่ที่ซอยพิพัฒน์ ถนนสีลม
ปี พ.ศ. 2516 (ค.ศ. 1973).
จัดงานกีฬาสามัคคีของยุวชนขึ้นเป็นครั้งแรก
ปี พ.ศ. 2518 (ค.ศ. 1975).
วันที่ 26 มกราคม พ.ศ. 2518 อาจารย์อิเคดะได้ประกาศก่อตั้งสมาคมสร้างคุณค่าสากล (Soka Gakkai International : SGI) ขึ้นที่เกาะกวม สหรัฐอเมริกา
ปี พ.ศ. 2527 (ค.ศ. 1984).
วันที่ 20 ธันวาคม พ.ศ. 2527 จดทะเบียนเป็นนิติบุคคล ชื่อ “สมาคมสร้างคุณค่าในประเทศไทย” และย้ายสถานที่ทำการมาอยู่ที่ถนนวิทยุ (สมาคมฯ สาขาถนนวิทยุ)
ปี พ.ศ. 2529 (ค.ศ. 1986).
วันที่ 1 มกราคม พ.ศ. 2529 เริ่มตีพิมพ์ วารสาร “สร้างคุณค่า” จำนวน 9,600 เล่ม
วันที่ 3 พฤษภาคม พ.ศ. 2529 ประกาศก่อตั้งระบบการรวมภาคประเทศไทยเป็นครั้งแรก ขณะนั้น ระบบการมี 4 ภาค 12 เขตใหญ่ 73 เขต 236 ตำบล
ปี พ.ศ. 2531 (ค.ศ. 1988).
วันที่ 1 กุมภาพันธ์ พ.ศ. 2531 อาจารย์อิเคดะเดินทางเยือนประเทศไทย นับเป็นการเยือนอย่างเป็นทางการครั้งที่ 4 หลังจากที่สมาชิกเฝ้ารอคอยมานาน 24 ปี
วันที่ 2 กุมภาพันธ์ พ.ศ. 2531 อาจารย์อิเคดะ ได้เดินทางไปเยือนจุฬาลงกรณ์มหาวิทยาลัยเพื่อพบกับ ดร.เกษม สุวรรณกุล อธิการบดี และร่วมในพิธีมอบหนังสือ จำนวน 1,100 เล่ม ให้แก่มหาวิทยาลัย ณ หอประชุมใหญ่ศาลาพระเกี้ยว จุฬาลงกรณ์มหาวิทยาลัย
วันที่ 3 กุมภาพันธ์ พ.ศ. 2531 อาจารย์อิเคดะ ได้รับพระมหากรุณาธิคุณให้เข้าเฝ้าฯ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เป็นครั้งแรก ณ พระตำหนักจิตรลดารโหฐาน พระราชวังดุสิต ในโอกาสนี้อาจารย์อิเคดะได้กราบบังคมทูลขอพระบรมราชานุญาต นำภาพฝีพระหัตถ์ของพระองค์ ไปจัดแสดง ณ พิพิธภัณฑ์ศิลปะโตเกียวฟูจิ ที่ประเทศญี่ปุ่นในปี พ.ศ. 2532 ที่ลอสแอนเจลิส สหรัฐอเมริกาในปี พ.ศ. 2533 และที่สหราชอาณาจักรในปี พ.ศ. 2534 ซึ่งในพิธีเปิดงานแสดงภาพฝีพระหัตถ์ที่ประเทศญี่ปุ่น สมเด็จเจ้าฟ้าฯ กรมพระศรีสวางควัฒน วรขัตติยราชนารี เสด็จเป็นองค์ประธาน มีผู้เข้าชมทั้งสิ้น จำนวน 38,000 คน
วันที่ 4 กุมภาพันธ์ พ.ศ. 2531 อาจารย์อิเคดะได้มาเยือนสมาคมสร้างคุณค่าในประเทศไทย ณ ถนนวิทยุ เป็นครั้งแรก เพื่อพบปะกับสมาชิกชาวไทย จากนั้นได้ปลูกต้นไม้ที่ระลึกเพื่อการเผยแผ่ธรรมของประเทศไทยที่ด้านหน้าสมาคมฯ ในตอนค่ำอาจารย์อิเคดะ ได้เข้าร่วมประชุมสังสรรค์ระลึก ครบรอบ 27 ปีของการเผยแผ่ธรรมในประเทศไทย ร่วมกับสมาชิกชาวไทย ณ ห้องนภาลัย โรงแรมดุสิตธานี
ปี พ.ศ. 2535 (ค.ศ. 1992).
วันที่ 31 มกราคม - 6 กุมภาพันธ์ พ.ศ. 2535 อาจารย์อิเคดะเดินทางเยือนประเทศไทยอย่างเป็นทางการ ครั้งที่ 5 โดยมีกำหนดการดังนี้
วันที่ 28 มิถุนายน พ.ศ. 2535 พิธีตักทรายเพื่อเริ่มการก่อสร้างอาคารสำนักงานใหญ่สมาคมสร้างคุณค่าในประเทศไทย ถนนติวานนท์ จังหวัดนนทบุรี มีผู้เข้าร่วม 9,225 คน
ปี พ.ศ. 2537 (ค.ศ. 1994).
วันที่ 4-9 กุมภาพันธ์ พ.ศ. 2537 สมาชิกชาวไทยได้มีโอกาสต้อนรับอาจารย์อิเคดะ ในการเดินทางมาเยือนประเทศไทยเป็นครั้งที่ 6
วันที่ 6 กุมภาพันธ์ พ.ศ. 2537 อาจารย์อิเคดะได้เข้าร่วมงานประชุมใหญ่สมาคมสร้างคุณค่าในประเทศไทย ครั้งที่ 1 ณ อาคารสำนักใหญ่ พร้อมกับปลูกต้นไม้ที่ระลึกไว้บริเวณด้านหน้าอาคารสมาคม
วันที่ 7 กุมภาพันธ์ พ.ศ. 2537 อาจารย์อิเคดะเข้าร่วมงานพิธีเปิดนิทรรศการ "ภาพวาดเด็กชายหญิงจากทั่วโลก" ครั้งที่ 1 ซึ่งจัดโดยสมาคมฯ และมหาวิทยาลัยธรรมศาสตร์ ณ มหาวิทยาลัยธรรมศาสตร์ ท่าพระจันทร์ โดยสมเด็จพระเจ้าพี่น้างเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ เสด็จเป็นประธานในพิธี มีผู้เข้าชมกว่า 15,000 คน
วันที่ 8 กุมภาพันธ์ พ.ศ. 2537 อาจารย์อิเคดะเข้าเฝ้าฯ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ณ พระตำหนักจิตรลดารโหฐาน พระราชวังดุสิต นับเป็นการเข้าเฝ้าฯ ครั้งที่ 3 ในคราวนี้ อาจารย์อิเคดะได้กราบบังคมทูลอัญเชิญภาพวาดฝีพระหัตถ์ ไปจัดแสดงที่ประเทศญี่ปุ่น
การดำเนินของแต่ละฝ่าย.
สมาชิกของสมาคมสร้างคุณค่าในประเทศไทย มีอยู่ทั่วไปในทุก ๆ จังหวัดของประเทศ ทั้งในเมืองและในชนบทที่ห่างไกล แต่ละคนจะปฏิบัติศาสนกิจตามที่สมาคมฯ ได้กำหนดแนวทางไว้บนพื้นฐานพุทธธรรมของพระนิชิเร็นไดโชนิน คือ ปฏิบัติเพื่อความสุขของตนเอง ด้วยการสวดมนต์เช้า-เย็นเป็นประจำ และปฏิบัติเพื่อความสุขของผู้อื่น ด้วยการบอกกล่าวคุณความดีของพุทธธรรมที่ตนเองปฏิบัติ การปฏิบัติภารกิจของสมาชิก จะแบ่งออกเป็น 4 ฝ่าย คือ​
ภายใต้กรอบโครงสร้างภาระความรับผิดชอบดูแลสมาชิกจากน้อยไปมาก คือ ระดับหมู่ ระดับตำบล ระดับเขต ระดับภาค ระดับรวมภาค ระดับภูมิภาค ระดับฝ่าย​ จนกระทั่งถึงระดับคณะกรรมการ​บริหาร โดยแต่ละฝ่ายจะจัดประชุมสนทนาธรรม ศึกษาธรรม และแนะนำธรรมให้กับผู้อื่น เฉพาะในฝ่ายที่ตนเองเกี่ยวข้อง ทำให้เกิดระบบการ 4 ฝ่ายที่เป็นระบบ และสมาคมฯ ก็ได้ถือระบบการ 4 ฝ่ายนี้ปรึกษาหารือแลกเปลี่ยนความคิดเห็นซึ่งกันและกัน เพื่อการบรรลุวิสัยทัศน์แห่ง “มนุษยนิยม”​​
อาคารสำนักงาน.
ในปัจจุบันสมาคมสร้างคุณค่าในประเทศไทยมีอาคารสำนักงานทั้งหมด 10 แห่งทั่วประเทศไทย และมี่อาคาร 1 แห่งอยู่ในระหว่างการก่อสร้าง
กิจกรรมของเครือข่ายเอสจีไอ
กิจกรรมหลักที่เน้นควบคู่ไปกับการศึกษาธรรม การสนทนาธรรม และการปฏิบัติธรรม คือกิจกรรมด้านสันติภาพ วัฒนธรรม และการศึกษา ซึ่งสอดคล้องกับนโยบายของเครือข่ายเอสจีไอใน 192 ประเทศและเขตการปกครอง ก็คือ
กิจกรรมของสมาคมสร้างคุณค่า
เมื่อมีสมาคมฯ เกิดขึ้นในพื้นที่ ทำให้เกิดกลุ่มกิจกรรมต่าง ๆ เกิดขึ้น ได้แก่ กลุ่มบัวขาว (เบียะขุเร็ง) กลุ่มกะโยไก-โซคาฮัน กลุ่มโอโจไก กลุ่มโยธวาทิต (ชยรพ) กลุ่มรักษ์สมาคม เป็นต้น ในส่วนของกิจกรรมนั้น แบ่งได้เป็นกิจกรรมภายในสมาคมและกิจกรรมออกสู่สังคม
กิจกรรมภายในสมาคม คือการจัดกิจกรรมทั่วไป ไม่ว่าจะเป็นกิจกรรมประจำเดือน เช่น การจัดประชุม 4 ฝ่าย การจัดประชุมยุวชนชาย การจัดประชุมยุวชนหญิง การจัดประชุมผู้ใหญ่ชาย การจัดประชุมผู้ใหญ่หญิง และการจัดประชุมมิไรบุ นอกจากนี้ยังมีการจัดประชุมที่เน้นการลงพื้นที่ เช่น การจัดประชุมกลุ่มย่อยในระดับตำบลหรือหมู่บ้าน การใช้สมาคมเป็นศูนย์กลางในการรับและแจ้งข่าวของผู้นำในระดับต่าง ๆ เพื่อกระจายข่าวสารของสมาคมให้สมาชิกในท้องถิ่นทราบ
กิจกรรมออกสู่สังคมมีขึ้นเพื่อประชาสัมพันธ์ให้บุคคลภายนอกรู้จักสมาคมและได้ทราบว่าสมาคมสร้างคุณค่าของเรา มีวัตถุประสงค์อะไร ทั้งนี้ยังจัดขึ้นเพื่อให้สมาชิกได้ทำประโยชน์ให้กับท้องถิ่นและยังเป็นเสมือนเวทีใหญ่ให้กับยุวชนของทางสมาคมได้แสดงออกและพัฒนาตนเองผ่านกิจกรรมออกสู่สังคม อาทิเช่น การจัดนิทรรศการเกี่ยวกับสิ่งแวดล้อม การจัดนิทรรศการเพื่อนำเสนอแนวทางการใช้ชีวิตของวัยรุ่น การจัดนิทรรศการเพื่อสันติภาพ การร่วมมือทำหนังสือเสียงเพื่อคนตาบอด การทำสื่อการสอนให้กับโรงเรียนที่ขาดแคลน การบริจาคสิ่งของและเงินเพื่อช่วยเหลือผู้ประสบภัยต่าง ๆ ทั้งในประเทศและต่างประเทศ เป็นต้น
แลร์รี คิง
แลร์รี คิง (; 19 พฤศจิกายน ค.ศ. 1933 – 23 มกราคม ค.ศ. 2021) ชื่อเกิด ลอว์เรนซ์ ฮาร์วีย์ ไซเกอร์ (Lawrence Harvey Zeiger) เป็นพิธีกรรายการโทรทัศน์และรายการวิทยุ เขาเป็นที่รู้จักในสหรัฐอเมริกา ในฐานะ 1 ในนักสัมภาษณ์ออกอากาศที่สำคัญที่สุด คิงสัมภาษณ์นักการเมือง นักกีฬา คนบันเทิงและผู้ตกเป็นข่าว มากกว่า 40,000 ครั้ง เขาได้รับรางวัลเอมมี 1 ครั้ง รางวัลพีบอดี 2 ครั้งและ รางวัลเคเบิลเอซ 10 ครั้ง
คิงเริ่มอาชีพการงานในการเป็นผู้สื่อข่าวท้องถิ่นของฟลอริดาและเป็นผู้สัมภาษณ์ทางวิทยุในคริสต์ทศวรรษ 1950 และ 1960 เขามีชื่อเสียงในการจัดสถานีวิทยุแห่งชาติ ตลอดคืนเริ่มในปี ค.ศ. 1978 และต่อมาเริ่มเป็นพิธีกรรายการสัมภาษณ์กลางคืน ทางโทรทัศน์ที่ชื่อ "Larry King Live" ทางช่องซีเอ็นเอ็น ที่เริ่มในปี 1985
แลร์รี คิง เสียชีวิตที่ศูนย์การแพทย์ซีดาส์-ไซนายในเมืองลอสแอนเจลิส รัฐแคลิฟอร์เนีย ประเทศสหรัฐ ขณะอายุได้ 87 ปี หลังตรวจพบโรคติดเชื้อไวรัสโคโรนา 2019 เมื่อปลายปี ค.ศ. 2020
นกกระเรียนคอขาว
นกกระเรียนคอขาว (White-naped Crane) เป็นนกในวงศ์นกกระเรียน เป็นนกขนาดใหญ่ ยาว 112-125 ซม. สูงประมาณ 130 ซม. หนักประมาณ 5.6 กก. ขาค่อนข้างแดง สีเทา มีแถบขาวที่คอ และวงแดงบริเวณศีรษะ กินแมลง เมล็ดพืช พืช และสัตว์ขนาดเล็กเป็นอาหาร
นกกระเรียนคอขาวขยายพันธุ์ในตะวันออกเฉียงเหนือของประเทศมองโกเลีย ตะวันออกเฉียงเหนือของประเทศจีน และบริเวณที่ติดกับตะวันออกเฉียงใต้ของประเทศรัสเซีย เมื่อฤดูหนาวนกจะอพยพไปใกล้กับแม่น้ำแยงซี, เขตปลอดทหาร (DMZ) ในประเทศเกาหลีและบนเกาะคีวชูในประเทศญี่ปุ่น อาจเลยไปถึงประเทศคาซัคสถานและเกาะไต้หวัน ปัจจุบันคาดว่าเหลือนกในธรรมชาติประมาณ 4,900-5,400 ตัว
จากการสูญเสียถิ่นอาศัยอย่างต่อเนื่องและถูกล่าเป็นจำนวนมากในบางพื้นที่ นกกระเรียนคอขาวจึงจัดเป็นสิ่งมีชีวิตที่เสี่ยงต่อการสูญพันธุ์ (VU) ในบัญชีแดงของสหภาพเพื่อการอนุรักษ์ธรรมชาติ และอยู่ในบัญชีอนุรักษ์ที่ 1 และ 2 ของไซเตส
ไบรอัน ซิงเกอร์
ไบรอัน ซิงเกอร์  เกิดเมื่อวันที่ 17 กันยายน ค.ศ. 1965 เป็นผู้กำกับภาพยนตร์และโปรดิวเซอร์ภาพยนตร์ชาวอเมริกัน ซิงเกอร์ได้รับเสียงวิจารณ์ที่ดีในผลงานภาพยนตร์เรื่อง "The Usual Suspects" และโดยเฉพาะในหมู่แฟนหนังไซไฟและการ์ตูน กับผลงาน 2 ภาคแรกของ "X-Men" และ "Superman Returns"
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 11 เรื่องของ ไบรอัน ซิงเกอร์
จำนวนรางวัลที่เข้าชิงและได้รับจากภาพยนตร์ของ ไบรอัน ซิงเกอร์
The Wolf Man (1941)
เบร็ต แรตเนอร์
เบร็ต แรตเนอร์  เกิดเมื่อวันที่ 28 มีนาคม ค.ศ. 1969 เป็นผู้สร้างภาพยนตร์และผู้กำกับมิวสิกวิดีโอชาวอเมริกัน เขาเป็นที่รู้จักในผลงานกำกับเรื่อง "The Family Man", "Red Dragon", ภาพยนตร์ชุด "Rush Hour" และ "" เขายังเป็นโปรดิวเซอร์ให้กับซีรีส์ทางช่องฟอกซ์เรื่อง "Prison Break"
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 12 เรื่องของ เบร็ต แรตเนอร์
เบร็ตต์ แร็ตเนอร์
เดอะสตาร์ 6
Benzo (d,e,f) phenanthrene
ปตท. เคมิคอล
บริษัท ปตท.เคมีคอล จำกัด (มหาชน)  ตัวย่อภาษาอังกฤษ PTTCH ก่อตั้งเมื่อวันที่ 7 ธันวาคม พ.ศ. 2548 โดยมีหน้าหลักคือผลิต เอทิลีน โพรพีลีน และพอลิเมอร์ ธุรกิจหลักคือเกี่ยวกับ ปิโตรเคมี ปัจจุบันยุบเลิกและรวมกิจการกับบริษัท ปตท. อะโรเมติกส์และการกลั่น จำกัด (มหาชน) จัดตั้งเป็นบริษัท พีทีที โกลบอล เคมิคอล จำกัด (มหาชน) เมื่อวันที่ 19 ตุลาคม พ.ศ. 2554
ปตท.เคมีคอลเกิดมาจาก การรวมตัวของ บริษัท ปิโตรเคมีแห่งชาติ จำกัด (มหาชน) ตัวย่อภาษาอังกฤษ NPC และ บริษัท ไทยโอเลฟินส์ จำกัด (มหาชน) ตัวย่อภาษาอังกฤษ TOC เมื่อวันที่ 7 ธันวาคม พ.ศ. 2548 แล้วเข้าในตลาดหลักทรัพย์แห่งประเทศไทยในปีนั้นเลย เนื่องจากปตท.เคมีคอลเกิดมาจากการรวมตัวของสองบริษัท จึงเป็นบริษัทเกี่ยวกับโอเลฟินส์ที่ใหญ่ที่สุดในประเทศ
บริษัทธุรกิจร่วมทุน.
บริษัท พีทีที โพลีเมอร์ มาร์เก็ตติ้ง จำกัด (PTT PM)
PTT PM เป็นบริษัทร่วมทุนมีตัวแทนด้าน การตลาดและ การจัดจำหน่าย ปตท. เคมิคอลถือหุ้นอนู่ร้อยละ 25
บริษัท อีสเทิร์น ฟลูอิด ทรานสปอร์ต จำกัด (EFT)
ทางบริษัท ปตท. เคมิคอล จำกัด (มหาชน) ถือหุ้นร่วมกับการนิคมอุตสาหกรรมแห่งประเทศไทยและบริษัทอื่นๆ ดำเนินธุรกิจให้บริการระบบและโครงสร้างสำหรับท่อขนส่ง ปตท. เคมิคอลถือหุ้นอยู่ร้อยละ 15
บริษัท ไทย อีทอกซีเลท จำกัด (TEX)
เป็นบริษัทร่วมทุนระหว่างบริษัท ปตท. เคมิคอล จำกัด (มหาชน) และบริษัท Cognis Thailand Ltd. ดำเนินการผลิตและจำหน่ายสารแฟตตี้แอลกอฮอล์ อีทอกซีเลท ซึ่งเป็นสารประกอบในผลิตภัณฑ์ดูแลสุขอนามัยบุคคล โดยใช้สารเอทิลีนออกไซด์ ( EO ) และสารแฟตตี้แอลกอฮอล์เป็นวัตถุดิบ ถือเป็นโรงงานผลิตสารแฟตตี้แอลกอฮอล์ อีทอกซีเลทแห่งแรกในประเทศไทย ปตท. เคมิคอลถือหุ้นอยู่ร้อยละ 50
บริษัท วีนิไทย จำกัด ( มหาชน)
เป็นบริษัทร่วมทุนระหว่างกลุ่มโซลเวย์ ซึ่งเป็นผู้ถือหุ้นรายใหญ่ชาวเบลเยียม เครือเจริญโภคภัณฑ์ และบริษัท ปตท. เคมิคอล จำกัด (มหาชน) ดำเนินการผลิตและจำหน่ายผงพลาสติกพีวีซี วีซีเอ็ม คลอรีน และผลิตภัณฑ์พลอยได้อื่น เช่น โซดาไฟ ปตท. เคมิคอลถือหุ้นอยู่ร้อยละ 25
บริษัท บางกอกโพลีเอททีลีน จำกัด (BPE)
บริษัทฯ ถือหุ้น 100% ดำเนินธุรกิจผลิตเม็ดพลาสติก โพลีเอททีลีนชนิดความ หนาแน่นสูง (HDPE)
บริษัท พีทีทีโพลีเอททีลีน จำกัด (PTT PE)
ถือหุ้น 100% ผลิตโอเลฟินส์ และผลิตภัณฑ์ขั้นต่อเนื่อง เพื่อรองรับความต้องการในประเทศที่มีการขยายตัวตามสภาพเศรษฐกิจของประเทศและภูมิภาคเอเซีย เพื่อรองรับการลงทุนในแครกเกอร์ใหม่ของบริษัทฯ , โรงผลิตเม็ดพลาสติกโพลิเอทิลีนความหนาแน่นต่ำ ( Low Density Polyethylene – LDPE) และโรงผลิตเม็ดพลาสติก
บริษัท ไทยสไตรีนิคส์ จำกัด (TSCL)
ดำเนินการผลิตเม็ดพลาสติกโพลีสไตรีน (PS) เพื่อใช้สำหรับผลิตส่วนประกอบของเครื่องใช้ไฟฟ้า และบรรจุภัณฑ์พลาสติก
บริษัท ทีโอซีไกลคอล จำกัด (TOCGC)
ผลิตผลิตภัณฑ์เอทิลีนออกไซด์ (EO) และ
เอทิลีนไกลคอล (EG) ผลิตภัณฑ์หลักคือ MEG ใช้เป็นวัตถุดิบในการผลิตเส้นใยโพลีเอสเตอร์ สำหรับอุตสาหกรรมสิ่งทอ และการผลิตขวดน้ำใส หรือ ขวดเพ็ท (PET) โดยใช้เอทิลีนเป็นวัตถุดิบ ถือเป็นโรงงานผลิตสารเอทิลีนออกไซด์และเอทิลีนไกลคอล แห่งแรกในประเทศไทย
บริษัท ไทยเอทานอลเอมีน จำกัด (TEA)
ผลิตสารเอทานอลเอมีน ซึ่งเป็นสารประกอบที่
จำเป็นในผลิตภัณฑ์ดูแลสุขอนามัยบุคคล รวมถึงผลิตภัณฑ์ในอุตสาหกรรมต่างๆ เช่น อุตสาหกรรมสี อุตสาหกรรมยา การผลิตเครื่องสำอาง ซีเมนต์ น้ำยาทำความสะอาด น้ำยาปรับผ้านุ่ม โดยใช้สารเอทิลีนออกไซด์ ( EO ) กับสารแอมโมเนียเป็นวัตถุดิบ ถือเป็นโรงงานผลิตสารเอทานอลเอมีน แห่งแรกในประเทศไทย
บริษัท ไบโอ ครีเอชั่น จำกัด
บริษัท ไทยโอลีโอเคมี จำกัด (TOL)
ผลิตผลิตภัณฑ์ ได้แก่
บริษัท ไทยแฟตตี้แอลกอฮอลส์ จำกัด
ผลิตและจำหน่ายผลิตภัณฑ์โอลีโอเคมีและแฟตตี้แอลกอฮอล์ รวมถึงอนุพันธ์ของแฟตตี้แอลกอฮอล์ ใช้เป็นสารตั้งต้นสำหรับผลิตผลิตภัณฑ์ดูแลสุขอนามัยส่วนบุคคล
บริษัท เอ็นพีซี เซฟตี้ แอนด์ เอ็นไวรอนเมนทอล เซอร์วิส จำกัด (NPC S&amp;E)
ดำเนินธุรกิจงานบริการด้านความปลอดภัยและสิ่งแวดล้อมให้กับบริษัทในเครือ หน่วยงานราชการและเอกชนต่างๆ อย่างครบวงจร อาทิ การฝึกอบรมป้องกันและระงับอัคคีภัย การพัฒนาระบบและมาตรการด้านความปลอดภัย การฝึกอบรมการกู้ภัยทางทะเล และหลักสูตรอื่นๆ ที่เกี่ยวข้อง
เบนโซไพรีน
เบนโซไพรีน เป็นสารอินทรีย์ที่มีสูตรโครงสร้างเป็น C20H12 เป็นไฮโดรคาร์บอนไม่มีสี มีวง 5 วง โดยเป็นโครงสร้างของไพรีนที่เพิ่มหมู่ฟีนิลลีน (phenylene) มีไอโซเมอร์ 2 ชนิดคือ benzo["a"]pyrene และbenzo["e"]pyrene สารเคมีที่ใกล้เคียง ได้แก่ cyclopentapyrenes dibenzopyrenes indenopyrenes และ naphthopyrenes PAHs 5 วงที่ใกล้เคียงกันได้แก่ picene, benzofluoranthenes, และperylene. เบนโซไพรีนเป็นปัญหาเพราะสามารถทำปฏิกิริยากับดีเอ็นเอ ขัดขวางทรานสคริบชัน จัดเป็นสารมลพิษและสารก่อมะเร็ง พบเบนโซไพรีนได้ในน้ำมันดิน และควันบุหรี่ มัหลักฐานที่แสดงให้เห็นว่าเบนโซไพรีนเกี่ยวข้องกับการเกิดมะเร็งปอด
แม็กจี
โจเซฟ แม็กกินตี้ นิโคล  เกิดเมื่อวันที่ 9 สิงหาคม ค.ศ. 1968 เป็นผู้กำกับและโปรดิวเซอร์ภาพยนตร์และโทรทัศน์ เคยเป็นโปรดิวเซอร์เพลง เขาเริ่มอาชีพในการทำงานในธุรกิจดนตรี เป็นผู้กำกับมิวสิกวิดีโอ มีผลงานโปรดิวซ์ให้กับหลายอัลบั้ม เขาเริ่มมีชื่อเสียงจากการกำกับภาพยนตร์เรื่องแรกคือ "นางฟ้าชาร์ลี" ซึ่งถือภาพยนตร์ที่ทำรายได้สัปดาห์เปิดตัวสูงสุดตลอดกาลโดยผู้กำกับภาพยนตร์เรื่องแรก จากนั้นกำกับอีก 3 เรื่อง รวมถึง "ฅนเหล็ก 4: มหาสงครามจักรกลล้างโลก" เขายังเป็นผู้อำนวยการสร้างรายการอย่างเช่น "The O.C." และ "ซูเปอร์เนเชอรัล"
แม็กจียังมีบริษัทโปรดักชันของตัวเองที่ชื่อ วันเดอร์แลนด์ซาวด์แอนด์วิชัน ก่อตั้งใปปี 2001 ซึ่งทำงานให้ภาพยนตร์และรายการโทรทัศน์ที่เขาทำงาน หลังจากเรื่อง ""
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 8 เรื่องของ แม็กจี
McG
Benzopyrene
เบนโซเอไพรีน
เบนโซเอไพรีน (C20H12) เป็นโพลีไซคลิกอะโรมาติกไฮโดรคาร์บอนที่มีวงเบนซีน 5 วง เป็นสารก่อกลายพันธุ์และสารก่อมะเร็งที่สำคัญมาก จัดอยู่ในกลุ่มของเบนโซไพรีน เบนโซเอไพรีนเกิดจากการเผาไหม้ที่ไม่สมบูรณ์ที่อุณหภูมิระหว่าง 300 - 600 °C ใน พ.ศ. 2536 พบเบนโซเอไพรีนเป็นองค์ประกอบของน้ำมันดิน และพบถึงความสามารถในการก่อมะเร็ง พบหลักฐานว่าคนงานในอุตสาหกรรมน้ำมันเป็นมะเร็งผิวหนังสูง ต่อมาจึงพบว่า เบนโซเอไพรีนในน้ำมันสามารถก่อมะเร็งในสัตว์ทดลองได้
การรักษาแบบบรรเทาอาการ
แม็คจี
ฟลูออแรนทีน
ฟลูออแรนทีน เป็นสารประกอบโพลีไซคลิกอะโรมาติกไฮโดรคาร์บอนที่ประกอบด้วยหน่วยย่อยเป็น แนฟทาลีนรวมกับวงเบนซีนจนมีวงทั้งหมด 5 วง จัดเป็นไอโซเมอร์ของไพรีน แต่ไม่คงตัวที่อุณหภูมิสูงเท่าไพรีน พบในผลิตภัณฑ์ที่เกิดการเผาไหม้เช่นเดียวกับพีเอเอชอื่นๆ การปรากฏของฟลูออแรนทรีนเป็นตัวบ่งชี้ถึงก่ารเผาไหม้ที่ไม่สมบูรณืที่อุณหภูมิต่ำ จัดเป็นสารมลพิษกลุ่มพีเอเอช 16 ตัวที่ต้องรีบกำจัดออกจากสิ่งแวดล้อม ชื่อของสารนี้มาจากคำว่า fluorescence ซึ่งหมายถึงการเรืองแสงของสารนี้ภายใต้แสงยูวี
Fluoranthene
ฟลูออรีน (พีเอเอช)
"สำหรับความหมายอื่นดู ฟลูออรีน"
ฟลูออรีนหรือ 9"H"-Fluorene เป็นสารประกอบโพลีไซคลิกอะโรมาติกไฮโดรคาร์บอน ลักษณะเป็นผลึกสีขาว ระเหิดได้เช่นเดียวกับแนฟทาลีน เรืองแสงสีม่วงใต้แสงยูวี ไม่ละลายในน้ำแต่ละลายได้ในเบนซีน และอีเทอร์
การสังเคราะห์ โครงสร้างและปฏิกิริยา.
แหล่งที่มาสำคัญของฟลูออรีนคือน้ำมันถ่านหิน แต่สามารถสังเคราะห์ได้ด้วยปฏิกิริยาดีไฮโดรจีเนสของไดฟีนิลมีเทน โมเลกุลของฟลูออรีน มีลักษณะเกือบเป็นแนวระนาบ , แม้ว่าแต่ละวงเบนซีนที่อยู่ด้านข้างมีลักษณะเป็นระนาบร่วมกับคาร์บอนตัวที่ 9 ที่อยู่ตรงกลาง
ความเป็นกรด.
ตำแหน่ง C9-"H" ของวงแหวนของฟลูออรีนเป็นกรดอย่างอ่อน (pKa = 22.6 ใน DMSO) การเสียโปรตรอนทำให้ได้แอนไอออนฟลูออรีนิลที่เสถียร มีสูตรโครงสร้างเป็น C13H9 -, ซึ่งมีกลิ่นหอมและมีสีส้มเข้ม แอนไอออนนี้มีคุณสมบัติเป็นนิวคลีโอไฟล์ และทำปฏิกิริยากับอิเล็กโตรไฟล์ได้โดยปฏิกิริยาการเติมที่ตำแหน่งที่ 9 การทำฟลูออรีนให้บริสุทธิ์ใช้คุณสมบัติความเป็นกรดและการที่อนุพันธ์โซเดียมของฟลูออรีนละลายในตัวทำละลายไฮโดรคาร์บอนได้ต่ำ
สามารถทำให้ฟลูออรีนเสียโปรตอนทั้งสองที่ตำแหน่ง C9 ได้ ตัวอย่างเช่น 9,9 - ฟลูออรีนิลไดโพแทสเซียม สามารถสังเคราะห์ได้โดยให้ฟลูออรีนทำปฏิกิริยากับโลหะโพแทสเซียมในไดออกเซนที่เดือด
ฟลูออรีนเป็นสารตั้งต้นของสารอนุพันธ์ของฟลูออรีนอื่น ๆ กรดฟลูออรีน - 9 - คาร์บอกซิลิก เป็นสารตั้งต้นของการผลิตยา 2 - อะมิโนฟลูออรีน, 3,6 -บิส - (ไดเมทิลอะมิโนฟลูออรีน) และ 2,7 - ไดไอโอโดฟลูออรีน เป็นสารตั้งต้นของการผลิตสีย้อมปฏิกิริยาออกซิเดชันของฟลูออรีนให้ ฟลูออรีโนน ซึ่งเป็นอนุพันธ์ที่มีประโยชน์ในเชิงพาณิชย์ 9 - ฟลูออรีนิลเมทิลคลอโรฟอร์เมต ใช้ในการผลิต 9 - ฟลูออรีนิลเมทิลคาร์บาเมต (Fmoc) ซึ่งเป็นสารป้องกันหมู่เอมีนในการสังเคราะห์เปปไทด์
พอลิเมอร์ พอลีฟลูออรีน (คาร์บอนตัวที่ 7 ของหน่วยหนึ่งสร้างพันธะกับคาร์บอนตัวที่ 2 ของหน่วยถัดไป โดยแทนที่ไฮโดรเจนสองอะตอม)ใช้เป็นสื่อกระแสไฟฟ้าและสารเรืองแสงทางไฟฟ้า และได้รับการศึกษามากสำหรับใช้เป็น หมู่ให้ความเรืองแสงในไดโอดเปล่งแสงแบบใช้สารอินทรีย์
ชาร์ลี บราวน์
ชาร์ลี บราวน์  เป็นตัวละครในการ์ตูนสั้นที่มีมายาวนานเรื่อง "พีนัตส์" โดยชาร์ล เอ็ม ชูลซ์ ชาร์ลี บราวน์และผู้เขียนมีสิ่งเชื่อมโยงกันคือ ทั้งคู่เป็นบุตรชายของช่างตัดผม แต่เพราะว่าผลงานขอชูลซ์เป็นงานที่บอกได้ว่า "เป็นตัวอย่างที่สดใสมากที่สุดของเนื้อเรื่องที่ประสบความสำเร็จที่สุดของอเมริกัน" แต่ชาร์ลี บราวน์ ก็เป็นตัวอย่างของ "เรื่องของชาวอเมริกันที่ไม่ประสบความสำเร็จ" ที่เขาดูจะล้มเหลวในสิ่งที่เขาทำ
ชาลี บราวน์
Fluorene
นครรัฐเอเธนส์
เมธัส สวนศรี เกิด 25 กันยายน พ.ศ. 2524 เป็นนายแบบ นักแสดงชาวไทย มีศักดิ์เป็นหลานของอดีตพระเอกลิเก พงษ์ศักดิ์ สวนศรี เมื่อเข้าวงการเป็นนายแบบใหม่ ๆ ตกเป็นข่าวดัง โดยก่อคดีกักขังหน่วงเหนี่ยวและบังคับขืนใจนางเอกสาววัยรุ่นชื่อดัง น้องสาวนักแสดงหนุ่ม ซึ่งศาลตัดสินจำคุกรวม 5 ปี แต่ขณะที่ก่อเหตุอายุเพียง 17 ปีและรับสารภาพ จึงลดโทษเหลือกึ่งหนึ่งและศาลเห็นว่ากระทำผิดเป็นครั้งแรก โทษจำคุกจึงรอให้ลงอาญาไว้ 2 ปี
หลังจากนั้นนายเมธัสยังตกเป็นข่าวอีกหลายคดีทั้ง คดีพยายามฆ่านักศึกษามหาวิทยาลัยรังสิต คดีร่วมกับเพื่อนรุมทำร้ายนายจีรพันธ์ แสงทองรุ่งเรือง อายุ 25 ปี บุตรชายเจ้าของร้านจิวเวลลี่ย่านวังบูรพาบริเวณลานจอดรถเดอะบริทคลับ 99 ถนนเพชรบุรีตัดใหม่ และคดีรุมทำร้ายลูกชายเจ้าของร้านเพชรในผับ ในปี 2549 ยังถูกตำรวจจับกุม ในกรณีก่อคดีหลอกเหยื่อนักเรียนวัย 16 ไปขืนใจแล้วถ่ายรูปแบล็กเมล์ ต่อมาในปี 2551 ศาลชั้นต้นก็ได้ตัดสินพิพากษาจำคุก 5 ปีกรณีพรากผู้เยาว์และทำร้ายร่างกายสาวอายุ 16 ปี และล่าสุดเมื่อวันที่ 16 เมษายน 2555 ได้ก่อเหตุในเขตพื้นที่ สภ.คลองข่อย อ.ปากเกร็ด จ.นนทบุรี โดยนายเมธัสได้ก่อคดีเมาสุราแล้วฝ่าด่านตรวจของเจ้าหน้าที่ตำรวจ ส่งผลให้ พ.ต.ท.สิงหราช ป้องอติคุณ ได้รับบาดเจ็บ ซึ่งตำรวจจะดำเนินคดีทั้งหมด 5 ข้อหาคือ ทำร้ายเจ้าพนักงานขณะปฏิบัติหน้าที่, ต่อสู้ขัดขวางเจ้าพนักงาน, ขัดคำสั่งเจ้าพนักงาน, ดูหมิ่นเจ้าพนักงาน, ขับรถขณะมึนเมา กับนายเมธัส สวนศรี
เก่งได้รับรางวัลเกียรติยศ งานระฆังทอง ครั้งที่ 3 ประจำปีพุทธศักราช 2553
โดยอัญเชิญสมเด็จพระมหารัชมังคลาจารย์ วัดปากน้ำภาษีเจริญ กรุงเทพฯ เป็นองค์ประธานประทานเกียรติบัตร, ฯพณฯ พลอากาศเอก กำธร สินธวานนท์องคมนตรี เป็นประธานมอบ "รางวัลระฆังทอง" , พลเอก สิทธิ์ สิทธิมงคล ประธานอำนวยการ ซึ่งจัดโดยสมัชชานักจัดรายการข่าววิทยุโทรทัศน์และหนังสือพิมพ์แห่งประเทศไทย (สว.นท) มีนายอำนาจ หมัดสดาย เป็นประธานสมัชชาฯ ซึ่งภายหลังการมอบรางวัลดังกล่าวได้สร้างความเคลือบแคลงสงสัยและกระแสความไม่เห็นด้วยกับการตัดสินของคณะกรรมการรางวัลระฆังทองเป็นอย่างมาก เนื่องจากนายเมธัสได้ก่อคดีอุกฉกรรจ์ขึ้นก่อนหน้ามามากมาย แต่ก็ยังได้รับรางวัลบุคคลแห่งปี
วันที่ 16 เมษายน พ.ศ. 2555 ศาลจังหวัดนนทบุรีออกหมายจับ เลขที่ 208/2555 ลงวันที่ 16 เมษายน พ.ศ. 2555 ในข้อหาขับรถขณะเมาสุราเป็นเหตุให้บุคคลอื่นได้รับอันตรายแก่กาย ขัดคำสั่งเจ้าพนักงานซึ่งกระทำการตามหน้าที่ ดูหมิ่นเจ้าพนักงานซึ่งปฏิบัติหน้าที่ ต่อสู้ขัดขวางเจ้าพนักงานโดยใช้กำลังประทุษร้าย ทำร้ายร่างกายเจ้าพนักงานซึ่งปฏิบัติหน้าที่
เก่ง เมธัส ไม่ยอมให้ตรวจแอลกอฮอล์-ขับรถแหกด่านตร.ล้มบาดเจ็บ 16 เมษายน พ.ศ. 2555
เก่ง เมธัส
รายชื่อแชมป์โลกมวยสากลรุ่นมินิมัมเวท
ต่อไปนี้เป็นรายชื่อแชมป์โลกมวยสากลรุ่นมินิมัมเวทของสถาบันต่างๆ
โครงการกระสวยอวกาศ–มีร์
โครงการกระสวยอวกาศ-เมียร์  เป็นโครงการความร่วมมือด้านอวกาศระหว่างรัสเซียกับสหรัฐอเมริกา เกี่ยวกับการที่กระสวยอวกาศของสหรัฐจะเดินทางไปเยือนสถานีอวกาศเมียร์ของรัสเซีย นักบินอวกาศของรัสเซียจะบินไปยังกระสวยอวกาศ ส่วนนักบินอวกาศสหรัฐจะบินไปยังยานโซยูซเพื่อเข้าปฏิบัติการระยะยาวบนสถานีอวกาศเมียร์
โครงการนี้ (ซึ่งบางครั้งก็เรียกว่า "เฟสหนึ่ง") มีวัตถุประสงค์จะให้ฝ่ายสหรัฐอเมริกาเรียนรู้จากประสบการณ์ของรัสเซียในการใช้ชีวิตอยู่ในอวกาศเป็นเวลานานๆ และเพื่อเสริมสร้างความร่วมมือระหว่างชาติทั้งสองตลอดจนหน่วยงานด้านอวกาศของทั้งสองประเทศ คือองค์การนาซ่า กับองค์การอวกาศสหพันธรัฐรัสเซีย (รอสคอสมอส) โครงการนี้ช่วยปูพื้นฐานโครงการความร่วมมือทางอวกาศในอนาคต โดยเฉพาะอย่างยิ่ง "เฟสสอง" ของโครงการร่วม คือการก่อสร้างสถานีอวกาศนานาชาติ โครงการเริ่มต้นประกาศตัวในปี ค.ศ. 1993 ภารกิจแรกดำเนินการในปี ค.ศ. 1994 และโครงการได้ดำเนินต่อมาจนกระทั่งสิ้นสุดแผนภารกิจในปี ค.ศ. 1998 มีเที่ยวบินกระสวยอวกาศทั้งสิ้น 11 เที่ยว และระยะเวลาปฏิบัติงานร่วมกันในอวกาศเกือบ 1000 วันสำหรับนักบินอวกาศสหรัฐ โดยมีชุดลูกเรือผลัดเปลี่ยนปฏิบัติการระยะยาวทั้งสิ้น 7 ชุด
ระหว่างช่วง 4 ปีของโครงการ ทั้ง 2 ประเทศมีการดำเนินการ "สิ่งแรก" ในอวกาศได้สำเร็จหลายอย่าง รวมถึงการที่นักบินอวกาศสหรัฐคนแรกเดินทางไปบนยานโซยูซ การต่อยานอวกาศขนาดใหญ่ที่สุดเท่าที่เคยมีมาในประวัติศาสตร์ และการเดินในอวกาศครั้งแรกของนักบินอวกาศสหรัฐด้วยชุดอวกาศ Orlan ของรัสเซีย
รัฐวิสาหกิจรอสคอสมอส
องค์การอวกาศสหพันธรัฐรัสเซีย ( "Federal'noye kosmicheskoye agentstvo Rossii"; ) หรือชื่อเรียกโดยทั่วไปว่า รอสคอสมอส ( "Roskosmos"; ) ตัวย่อว่า FKA (ФКА) และ RKA (РКА) เป็นองค์การของรัฐบาลที่รับผิดชอบกิจการด้านโครงการวิทยาศาสตร์และอวกาศของรัสเซีย รวมถึงการวิจัยด้านอวกาศยานโดยทั่วไป เดิมมีชื่อว่า Russian Aviation and Space Agency ( "Rossiyskoe aviatsionno-kosmicheskoe agentsvo", รู้จักโดยทั่วไปว่า "Rosaviakosmos")
สำนักงานใหญ่ของรอสคอสมอสตั้งอยู่ในมอสโคว์ ศูนย์ควบคุมภารกิจการบินในอวกาศหลักตั้งอยู่ที่เมืองใกล้เคียงคือ โคโรเลฟ ศูนย์ฝึกอบรมนักบินอวกาศ (Cosmonauts Training Centre หรือ GCTC) อยู่ที่เมืองสตาร์ ฐานปล่อยใช้ Baikonur Cosmodrome ซึ่งอยู่ในคาซัคสถาน (การส่งยานทั้งแบบมีมนุษย์และไม่มีมนุษย์ควบคุมส่วนมากจะปล่อยจากที่นี่) และ Plesetsk Cosmodrome ซึ่งอยู่ทางตอนเหนือของรัสเซียใช้สำหรับภารกิจที่ไม่มีมนุษย์ควบคุม โดยมากในการระบุตำแหน่งที่ตั้งทางทหาร
นายกสมาคมโซคา งัคไก
RKA
Roscosmos
รอสคอสมอส
องค์การอวกาศรัสเซีย
รายชื่อคณะลูกเรือถาวรของสถานีอวกาศนานาชาติ
ต่อไปนี้เป็น รายชื่อคณะลูกเรือถาวรของสถานีอวกาศนานาชาติ โดยที่คณะลูกเรือถาวรแต่ละชุดจะเรียกชื่อว่า "เอ็กซ์เพดิชั่น n" โดยที่ "n" เป็นเลขเรียงตามลำดับเพิ่มขึ้นในแต่ละคณะที่เสร็จสิ้นภารกิจ ทั้งนี้ไม่นับนักท่องเที่ยวอวกาศหรือผู้ไปเยือนในภารกิจจัดส่งเสบียง ชื่อของผู้บัญชาการในแต่ละเอ็กซ์เพดิชั่นจะเขียนไว้เป็น "ชื่อตัวเอียง" คำว่า "ระยะเวลา" หมายถึงเวลาของลูกเรือ โดยไม่เกี่ยวข้องกับ "เที่ยวบินขึ้น" หรือ "เที่ยวบินลง"
องค์การอวกาศแคนาดา
องค์การอวกาศแคนาดา ( หรือ CSA; หรือ ASC) เป็นหน่วยงานด้านกิจการอวกาศของรัฐบาลแคนาดา รับผิดชอบโครงการอวกาศของประเทศแคนาดา ก่อตั้งขึ้นในเดือนมีนาคม ค.ศ. 1989 ภายใต้บทบัญญัติว่าด้วยองค์การอวกาศแคนาดา อนุมัติใช้งานเมื่อเดือนธันวาคม ค.ศ. 1990 ประธานเจ้าหน้าที่บริหารขององค์การจะรายงานโดยตรงกับรัฐมนตรีว่าการกระทรวงอุตสาหกรรม
สำนักงานใหญ่ของ CSA ตั้งอยู่ที่ศูนย์อวกาศจอห์น เอช. แชปแมน ที่เมืองเซนต์-ฮิวเบิร์ต รัฐควิเบก ประเทศแคนาดา และยังมีสำนักงานอยู่ในออตตาวา ออนตาริโอ ที่ศูนย์ปฏิบัติการเดวิด ฟลอริดา และมีสำนักงานเล็ก ๆ อยู่ในกรุงวอชิงตัน ดี.ซี., กรุงปารีส ฝรั่งเศส, แหลมคานาเวอรัล ฟลอริดา และที่ฮูสตัน รัฐเท็กซัส
องค์การมีพนักงานเพียง 575 คน และนักศึกษาฝึกงานที่หมุนเวียนผลัดเปลี่ยนกันไปในแต่ละฤดูร้อนราว 100 คน พนักงานส่วนใหญ่ทำงานอยู่ที่ศูนย์แชปแมน